
	讗诐 谞讗讘讚讜 讘砖讘转 讚讻讬讜谉 讚诇讗 砖拽讬诇 讗讙专讗 讘砖讘转讗 讛讜讛 诇讬讛 砖讜诪专 讞谞诐: 讗诐 讛讬讛 砖讻讬专 砖讘转. 砖讘讜注 讗讞转: 砖讻讬专 砖讘讜注. 砖诪讟讛 讗讞转: 谞讜转谉 诇讜 砖讻专 砖讘转. 讻讬讜谉 砖诇讗 讛讝讻讬专讜 讘驻讬专讜砖 讗诇讗 砖讛讘诇讬注讜 讘讻诇诇 砖讗专 讛讬诪讬诐: 诇驻讬讻讱. 讻讬讜谉 讚讛讜讬 砖讜诪专 砖讻专 讗诐 讗讘讚讜 讘砖讘转 讞讬讬讘 讘讗讞专讬讜转谉: 讚讬驻谞讜 讗讘讜讛讜谉 讚讬谞讜拽讗 诇诪爪讜转讗 讚砖讘转讗. 砖讗讘讜转 讛转讬谞讜拽讜转 驻讜谞讬谉 诇诪爪讜转 砖讘转 讜诪砖转注砖注讬谉 注诐 讛转讬谞讜拽讜转 讜讗诐 讬拽专讗讜 讛转讬谞讜拽讜转 诇讻转讞讬诇讛 讬讞讜砖讜 诇讘讟讜诇诐: 讜讬拽讬专 注诇讬讛讜谉 注诇诪讗. 注诇 讛转讬谞讜拽讜转 砖诪转讜讱 砖讗讻诇讜 讬讜转专 诪诪讛 砖讚专讻谉 诇讗讻讜诇 讘讞讜诇 讗讘专讬讛诐 讻讘讚讬谉 注诇讬讛谉 讜讗讬谉 讬讻讜诇讬谉 诇诇诪讜讚 讘转讞讬诇讛 砖爪专讬讱 注讬讜谉 诪专讜讘讛: 讙讚讜诇 诪讬 讘注讬 砖讬诪讜专. 讘转诪讬讛 讻讱 讛讬讗 讛讙讬专住讗 讘诪拽爪转 谞住讞讗讜转 讜讗转讬 砖驻讬专 讚讛''拽 住转诪讗 讚诪转谞讬' 讚拽转谞讬 讜诇讗 讬诇诪讚谞讜 诪拽专讗 讘讙讚讜诇 讛讬讗 诪讚拽转谞讬 住讬驻讗 讗讘诇 诪诇诪讚 讗转 讘谞讬讜 讚诪讗讬 讚诪砖谞讬谞谉 诇注讬诇 讞住讜专讬 诪讞住专讗 砖讬谞讜讬讗 讚讞讬拽讗 讛讬讗 讗诇讗 讜讚讗讬 讘讙讚讜诇 诪转讜拽诪讗 讜讙讚讜诇 诪讬 讘注讬 砖讬诪讜专. 讜讗讬讻讗 谞住讞讬 讚讙专住讬 讘谞讜转 诪讬 讘注讬 砖讬诪讜专 讜讛讻讬 驻专讬讱 讜讚讗讬 讻诇 讛讬讻讗 讚转谞讗 转讻讗 讛诪讜讚专 讛谞讗讛 诪讞讘讬专讜 讘讬谉 讗讬砖 讘讬谉 讗砖讛 诪砖诪注 讜讛讬讻讬 驻住讬拽 讜转谞讗 诇讗 讬诇诪讚谞讜 诪拽专讗 谞讛讬 讚诪讜拽诪转 诇讛 讘拽讟谉 转讬谞讞 讘谞讬诐 拽讟谞讬诐 讚讘注讜 砖讬诪讜专 讗讘诇 讘谞讜转 讗驻讬' 拽讟谞讜转 诇讗 讘注讜 砖讬诪讜专 砖讗讬谉 讚专讻谉 诇爪讗转 诇讞讜抓: 拽住讘专 驻讬住讜拽 讟注诪讬诐 讚讗讜专讬讬转讗 讛讜讗. 讜讗住讜专 诇讬讟讜诇 注诇 诇讬诪讜讚诐 砖讻专 讚讻讬讜谉 讚诪讚讗讜专讬讬' 谞讬谞讛讜 讛讜讜 诇讛讜 讻讞讜拽讬诐 讜诪砖驻讟讬诐: 诪驻讜专砖 讝讛 转专讙讜诐. 讚诪驻专砖 诇讬讛 诇拽专讗: 讜砖讜诐 砖讻诇 讗诇讜 讛驻住讜拽讬诐. 谞拽讜讚讜转 讛诪驻住讬拽讜转 讘讬谉 驻住讜拽 诇驻住讜拽 讜拽专讬 诇讛讜 砖讜诐 砖讻诇 砖注诇 讬讚讬讛谉 讗讚诐 诪讘讬谉 讛诪拽专讗 讻驻讬 转谞讜注转 讛讟注诪讬诐 讻讚讗诪专 驻专拽 拽诪讗 讚讞讙讬讙讛 (讚祝 讜:) 谞驻拽讗 诪讬谞讛 诇驻住讜拽讬 讟注诪讬: 讛诪住讜专讜转. 诪讛 砖谞诪住专 讘诪住专讛: 讗诪专 专讘讬 讬爪讞拽 诪拽专讗 住讜驻专讬诐. 讛拽专讬讗讛 砖诪住专讜 诇谞讜 讛专讗砖讜谞讬诐 砖谞拽专讗讜 住讜驻专讬诐: 讜注讟讜专 住讜驻专讬诐. 转讬讘讜转 讬转讬专讜转 砖谞讻转讘讜 诇讬驻讜转 讛诇砖讜谉 讜谞拽专讗讜转 注讟讜专 诇驻讬 砖讛谉 诪注讟专讬谉 讗转 讛诇砖讜谉: 拽专讬讬谉 讜诇讗 讻转讬讘谉. 转讬讘讜转 讛谞拽专讗讜转 讜诇讗 谞讻转讘讜转: 讻转讬讘谉 讜诇讗 拽专讬讬谉. 砖谞讻转讘讜转 讜讗讬谞谉 谞拽专讗讜转: 讛诇讻讛 诇诪砖讛 诪住讬谞讬. 讻讱 拽讘诇 诪砖讛 讘住讬谞讬 讜诪住专 诇讬砖专讗诇: 诪拽专讗 住讜驻专讬诐 讗专抓 讗专抓. 砖讻砖讬砖 讘讜 讗转谞讞转讗 谞拽专讗 讗专抓 讘拽诪抓: 砖诪讬诐 诪爪专讬诐. 砖讗注''驻 砖讗讬谉 讘讛诐 讗诇''祝 谞拽专讗讬诐 讻讗讬诇讜 讛讬转讛 讘讛诐: 注讟讜专 住讜驻专讬诐 讗讞专 转注讘讜专讜 讗讞专 转诇讻讜 讗讞专 转讗住祝 拽讚诪讜 砖专讬诐 讗讞专 谞讜讙谞讬诐. 讻诇 讛谞讬 讗讞专 诪讬讜转专讬谉 讛谉 讜讗讬谞谉 讗诇讗 诇转驻讗专转 讛诇砖讜谉 讚讛讜讛 诇讬讛 诇诪讻转讘 住注讚讜 诇讘讻诐 讜转注讘讜专讜 转住讙专 砖讘注转 讬诪讬诐 讜转讗住祝 拽讚诪讜 砖专讬诐 谞讜讙谞讬诐 讗诇讗 砖谞讻转讘讜 诇转驻讗专转 讛诇砖讜谉: 爪讚拽转讱 讻讛专专讬 讗诇. 讛讜讛 诇讬讛 诇诪讻转讘 爪讚拽转讱 讛专专讬 讗诇 讻讚讻转讬讘 诪砖驻讟讬讱 转讛讜诐 专讘讛 诇讜诪专 砖讛讛专讬诐 讛专诪讬诐 讻诇讜诪专 讛诪诇讗讻讬诐 爪专讬讻讬谉 诇爪讚拽转 讛砖诐 讗诇讗 砖讻转讘 讻讛专专讬 讗诇 诇转驻讗专转 讛诇砖讜谉 讜讘讚讘专讬 诪讜专讬 专讗讬转讬 讚注讟讜专 住讜驻专讬诐 讛讬讬谞讜 砖讻讜转讘讬谉 讟注诐 诪驻住讬拽 讘讗讞专 讻讬 讛讬讻讬 讚诇讬砖转诪注 讗讞''讻 转诇讱 讜讗讞''讻 转注讘讜专讜 讜讗讞专 讻谉 转讗住祝 拽讚诪讜 砖专讬诐 讜讗讞''讻 谞讜讙谞讬诐 爪讚拽转讱 讻讛专专讬 谞驻住拽 讘讟注诐 讻讛专专讬 诪诪诇转 讗诇 诇讜诪专 砖诪诇转 讗诇 讛驻讜讻讛 讻讗讬诇讜 讛讬转讛 讘转讞诇转 讛驻住讜拽 讜驻讬专讜砖 讗诇 爪讚拽转讱 注诇讬转 讻讛专讬诐 砖讛诐 讙诇讜讬讬诐 讜讗诇诪诇讗 讛讛驻住拽 讛讬讛 讘诪砖诪注 讗讞专 砖转诇讻讜 讗讞专 砖转注讘讜专讜 讗讞专 砖转讗住祝 拽讚诪讜 砖专讬诐 讗讞专 讛谞讜讙谞讬诐 砖讛谞讜讙谞讬诐 拽讚诪讜 诇讛诐 爪讚拽转讱 讻讛专讬诐 砖诇 讗诇 讜拽专讬 诇讬讛 注讟讜专 住讜驻专讬诐 诪砖讜诐 讚诪注讟专讬 诇讛 诇诪讬诇转讗 讘讟注诐 讛拽专讬讗讛: 拽专讬讬谉 讜诇讗 讻转讬讘谉 驻专转 讚讘诇讻转讜. 讘砖诪讜讗诇 讛讜讗 诇讛砖讬讘 讬讚讜 讘谞讛专 驻专转 驻专转 拽专讬 讜诇讗 讻转讬讘: 讗讬砖 讚讻讗砖专 讬砖讗诇. 讘砖诪讜讗诇 谞诪讬 讛讜讗 讙讘讬 讗讞讬转讜驻诇 讻讗砖专 讬砖讗诇 讗讬砖 讘讚讘专 讛讗诇讛讬诐 讗讬砖 拽专讬 讜诇讗 讻转讬讘: 讘讗讬诐 讚讜谞讘谞转讛. 讘讬专诪讬讛 讛讜讗 讛谞讛 讬诪讬诐 讘讗讬诐 谞讗诐 讛' [讜谞讘谞转讛] 讛注讬专 讜讙讜' 讘讗讬诐 拽专讬 讜诇讗 讻转讬讘: 诇讛 讚驻诇讬讟讛. 讘住讜祝 讬专诪讬讛 讘谞讘讜讗转 讘讘诇 讬讛讬 诇讛 诇驻诇讬讟讛 诇讛 拽专讬 讜诇讗 讻转讬讘: 讗转 讚讛讙讚 讛讜讙讚. 讘专讜转 讜讬注谉 讘讜注讝 讜讬讗诪专 诇讛 讛讙讚 讛讜讙讚 (讗转) [诇讬 讻诇] 讗砖专 注砖讬转 讗转 讞诪讜转讱 讛讗讬 讗转 拽专讬 讜诇讗 讻转讬讘 诪讬讛讜 讘住驻专讬诐 砖诇谞讜 拽专讬 讜讻转讬讘 讜讗祝 讘诪住专讛 诇讗 诪讚讻专 诇讬讛 讘讛谞讱 讚拽专讬讬谉 讜诇讗 讻转讬讘谉: 讗诇讬 讚讛讙讜专谉. 讘专讜转 谞诪讬 讛讜讗 讜转讗诪专 讗诇讬讛 讗转 讻诇 讗砖专 转讗诪专讬 讗诇讬 讗注砖讛 讜讛驻住讜拽 砖讗讞专讬讜 讜转专讚 讛讙讜专谉 讜转注砖 讻讻诇 讗砖专 爪讜转讛 讞诪讜转讛 讜拽专讬 诇讬讛 讗诇讬 讚讛讙讜专谉 讗注''讙 讚讘讛讛讜讗 拽专讗 诇讬讻讗 讛讙讜专谉 讻讬讜谉 讚住诪讜讱 诇讬讛 讘驻住讜拽 讚诇讗讞专讬讜: 讗诇讬 讚讛砖注讜专讬诐. 讘专讜转 谞诪讬 讛讜讗 讜转讗诪专 砖砖 讛砖注讜专讬诐 讛讗诇讛 谞转谉 诇讬 讻讬 讗诪专 讗诇讬 讗诇讬 拽专讬 讜诇讗 讻转讬讘: 讻转讬讘谉 讜诇讗 拽专讬讬谉 谞讗 讚讬住诇讞. 讘诪诇讻讬诐 讘讛砖转讞讜讬转讬 讘讬转 专讬诪讜谉 讬住诇讞 谞讗 讛' 诇注讘讚讱 讻转讬讘 谞讗 讜诇讗 诪拽专讬:

 讙讚讜诇讛 诪讝讜 讗诪专讜 讝谉 讗转 讗砖转讜 讜讗转 讘谞讬讜 讗祝 注诇 驻讬 砖讛讜讗 讻讜'. 转诪讬讛讗 诇讬 诪讗讬 讙讚讜诇讛 诪讝讜 讗诪专讜 讚拽讗诪专, 讚讛讬讗 讛讬讗 砖讗祝 讛讜讗 讞讬讬讘 诇讛诇讘讬砖 讗转 讛讘转 诇讻住讜转讛 讜诇转转 诇讛 诪谞讻住讬讜 讻讚讬 砖讬拽驻爪讜 注诇讬讛 讘谞讬 讗讚诐 诇讬砖讗讛, 讜注讻砖讬讜 讝讛 驻讜讟专讜 讜讻诪讜 砖讗诪专讜 讘砖诇讛讬 谞注专讛 砖谞转驻转转讛 [讻转讜讘讜转 谞讘, 讘] 讚讗诪专讬谞谉 讛转诐 拽讞讜 谞砖讬诐 诇讘谞讬讻诐 讜讗转 讘谞讜转讬讻诐 转谞讜 诇讗谞砖讬诐, 讘砖诇诪讗 拽讞讜 谞砖讬诐 诇讘谞讬讻诐 讘讬讚讜 讗诇讗 讘谞讜转讬讻诐 转谞讜 诇讗谞砖讬诐 讘讬讚讜 讛讜讗, 讜讗诪专讬谞谉 诇讬诇讘砖讛 诇讻住讬讬讛 讜讬讛讬讘 诇讛 诪讬讚讬 讻讬 讛讬讻讬 讚诇讬拽驻爪讜 注诇讛 讜讗谞住讘讬 诇讛. 讜讬砖 诇讜诪专 讚诪讻诇 诪拽讜诐 讗讬谞讜 讞讬讬讘 讻诇 讻讱 讘讞讬讬讜 砖谞讻讜祝 讗讜转讜 诇讻讱 砖讬转谉 诇讛 诪砖诇讜 诇驻专谞住讛, 讻讘注诇 砖讛讜讗 讞讬讬讘 诇讝讜谉 讗转 讗砖转旨讜 讜讘谞讬讜 讛拽讟谞讬诐 砖讻讜驻讬谉 讗讜转讜 讘讘讬转 讚讬谉.


讘讜讙专转 讜诪讚注转讛. 讜拽讗 诪砖诪注 诇谉 砖讗祝 注诇 驻讬 砖讗讬谉 讛讘转 谞砖讗转 诇讜 讗诇讗 注诇 讬讚讬 讚讬讘讜专 讛讗讘 讗驻讬诇讜 讛讻讬 砖专讬, 讛讜讗讬诇 讜讬爪讗讛 诪专砖讜转讜 讜诪讚注转讛 讛讬讗 谞砖讗转 诇讜. 讜诪讻诇 诪拽讜诐 转诪讬讛讗 拽爪转 诇砖讜谉 讜诪讚注转讛, 讚诇讗 讛讜讛 爪专讬讱 诇诪讬诪专 讗诇讗 讘讘讜讙专转 讜讗谞讗 讬讚注谞讗 讚诪讚注转讛 讛讬讗 谞砖讗转 诇讜. 讜谞专讗讛 诇讬 讚讛讗讬 诪讚注转讛 诇讗驻讜拽讬 诪讚注转讜, 讚诇讗 诇讬诪讗 砖讗诐 注砖讗讜 讛讜讗 砖诇讬讞 诇讚讘专 注诪讛 注诇 注住拽讬 谞砖讜讗讬讜, 讛专讬 讝讛 讗住讜专 讚拽讗 诪讛谞讬 诇讬讛 讚注讘讬讚 砖诇讬讞讜转讬讛. 讗诇讗 讚讗讻转讬 诇讗 谞讬讞讗 诇讬 讚讘讻诇 诪讬讚讬 讚诇讗 讘注讬谞谉 讚注转 诪砖诇讞 诪砖诪注 诇注讬诇 讚砖专讬, 讗祝 注诇 讙讘 讚注讘讬讚 砖诇讬讞讜转讬讛 讜讘诪拽讜诐 诪爪讜讛, 讻转讜专诐 讗转 转专讜诪讜转讬讜 讜诪拽专讬讘 拽专讘谞讜转讬讜, 讜讛讻讬 谞诪讬 讘诪拽讜诐 诪爪讜讛 讛讜讗.

讚讬驻谞讜谉 讗讘讜讛讜谉 讚讬谞讜拽讗 诇诪爪讜转讗. 讗诐 讛讬讜 拽讜专讬谉 讘转讞讬诇讛 讛讬讛 讞诪讜专 诇讛诐 讜讛讬讜 爪专讬讻讬诐 诇讛讗专讬讱 讜讛讗讘讜转 诪爪驻讬谉 诇住注讜讚 注讚 砖讬讘讜讗讜 讜诪讘讟诇讬谉 注讜谞讙 砖讘转 讗讘诇 诪讛 砖拽专讗讜 诪讗转诪讜诇 砖讜谞讬谉 讘讜 讛讬讜诐 讻讬 讗讬谞谉 爪专讬讻讬谉 诇讛讗专讬讱 讘讜:



讜讬拽讬专 诇讛讜谉 注诇诪讗. 讜讗讬谞诐 讬讻讜诇讬诐 诇住讘讜诇 讛讟讜专讞 诇诇诪讜讚 讚讘专 讞诪讜专:



砖谞讜讬 讜住转. 讛诪砖谞讛 讜住转讜 讜诪谞讛讙讜 砖讛讜讗 谞讛讜讙 讘讜 诇住注讜讚 讘讻诇 讬讜诐:



讘谞讜转 诪讬 讘注讬讬谉 砖讬诪讜专. 砖讗讬谉 讚专讻谉 诇讟讬讬诇 讘专讞讜讘讜转 讜诪讗讬 讗讬爪讟专讬讱 诇讗砖诪讜注讬谞谉 砖诪讜转专 诇诇诪讜讚 讘谞讜转讬讜 讜讛讗 讗讬谉 谞讜讟诇讬诐 注诇讬讛诐 砖讻专 讜讗驻讬诇讜 诇注爪诪谉 讬讻讜诇 诇诇诪讚 讘讚讘专 砖讗讬谉 谞讜讟诇讬谉 注诇讬讜 砖讻专 讜诪转谞讬' 住转诪讗 拽转谞讬 讜诪诇诪讚 讗转 讘谞讬讜 讚诪砖诪注 讗祝 讘谞讜转 讘讻诇诇:



讚讗讜专讬讬转讗 讛讜讗. 讜讗讬谉 谞讜讟诇讬谉 砖讻专:



诪驻讜专砖 讝讛 转专讙讜诐. 砖诪驻专砖 讛诪拽专讗:



讜砖讜诐 砖讻诇 讗诇讜 讛驻住讜拽讬诐. 砖讘砖讘讬诇诐 诪驻住讬拽讬谉 讘讬谉 讚讘专 诇讚讘专:



讜讬讘讬谞讜 讘诪拽专讗 讝讛 驻讬住讜拽 讟注诪讬诐. 砖注诇 讬讚讬 讛谞讬讙讜谉 诪讘讬谞讬谉 诇讞讘专 讛诪拽专讗 诇诪注诇讛 讗讜 诇诪讟讛:



讗诇讜 讛诪住讜专讜转. 讞住专讜转 讜讬转专讜转:



诪拽专讗 住讜驻专讬诐 讗专抓 讗专抓. 砖诪砖转谞讛 讘讗转谞讞转讗 讜讻谉 砖诪讬诐 诪爪专讬诐 砖讗讬谉 拽讜专讬谉 砖诪讬诐 诪爪专讬诐 讘讞讬专拽:



注讟讜专 住讜驻专讬诐. 讻诪讜 专拽 讛讘诪讜转 诇讗 住专讜 讚诪转专讙诪讬谞谉 诇讗 注讟专讜 砖讛讜住专讜 诪谉 讛转讬讘讜转 讗讜转讬讜转 讛专讗讜讬讜转 诇讛谞转谉 讘讛诐:



讗讞专 转注讘讜专讜. 讛讬讛 专讗讜讬 诇讻转讜讘 讘讜讬"讜 讚讛讜讛 诪砖诪注 住注讚讜 诇讘讻诐 讜讗讞"讻 转注讘讜专讜 讗讘诇 讛砖转讗 讚讻转讬讘 讘诇讗 讜讬"讜 诪砖诪注 住注讚讜 诇讘讻诐 讗讞专 砖转注讘讜专讜 讜讻谉 讻讜诇诐:



诪砖驻讟讬讱 转讛讜诐 专讘讛. 讛讬讛 专讗讜讬 诇讻转讜讘 讜诪砖驻讟讬讱 讘讜讬"讜:



驻专转 讚讘诇讻转讜. 讘诇讻转讜 诇讛砖讬讘 讬讚讜 注诇 谞讛专 驻专转 驻专转 诇讗 讻转讬讘 讜拽专讬:



讗讬砖 讚讻讗砖专 讬砖讗诇 讗讬砖 讘讚讘专 讗诇讛讬诐. 讚讗讞讬转讜驻诇:



讘讗讬诐 讚讜谞讘谞转讛. 讛谞讛 讬诪讬诐 讘讗讬诐 讜谞讘谞转讛:



讗转 讚讛讙讚 讛讜讙讚 诇讬. 讗转 讗砖专 注砖讬转 讚专讜转:



诇讬 讚讛砖注讜专讬诐. (讗转) 砖砖 讛砖注讜专讬诐 [讛讗诇讛] 谞转谉 诇讬:



谞讗 讚讬住诇讞. 讘谞注诪谉 讻转讬讘:





讛诪讗讬专讬

讗注"驻 砖讘讬讗专谞讜 砖驻讬住讜拽 讟注诪讬诐 讜转专讙讜诐 讜砖讗专 讛讚讘专讬诐 砖诇讗 诪谉 讛拽专讬讗讛 砖讗讬谞诐 诪谉 讛转讜专讛 诪讻诇 诪拽讜诐 专诪讝 讛讜讗 讘讻转讘讬 讛拽讚砖 讜讝讛讜 砖讗诪专讜 讜讬拽专讗讜 讘住驻专 讘转讜专转 讛讗诇讛讬诐 讝讛 诪拽专讗 专"诇 拽专讬讗转 讛转讜专讛 注爪诪讛 诪驻讜专砖 讝讛 转专讙讜诐 专"诇 砖讛讜讗 驻讬专讜砖 讛转讜专讛 讜砖讜诐 砖讻诇 讗诇讜 讛驻住讜拽讬诐 专"诇 住讬讜诪讬 讛驻住讜拽讬诐 砖谞注砖讜 注诇 讬讚讬 讛讝拽谞讬诐 讻讚讬 诇讬转谉 专讬讜讞 讜诇讛驻住讬拽 讘讬谉 注谞讬谉 诇注谞讬谉 讜讬讘讬谞讜 讘诪拽专讗 讝讛 驻讬住讜拽 讟注诪讬诐 专"诇 讛讟注诪讬诐 注爪诪谉 砖讗祝 讛诐 诪讜专讬诐 讟注诐 讛讚讘专讬诐 讜讛驻住拽讬诐 讘诪拽讜诐 讛专讗讜讬 诇讛诐 讻讙讜谉 讘讗转谞讞 讜住讜祝 驻住讜拽 讜讝拽祝 讜砖讗专 讛讟注诪讬诐 讜讻谉 专讜诪讝 讘讜 注诇 讛诪住讜专讜转 砖讛诐 诪拽专讗 住讜驻专讬诐 讜注讬讟讜专 住讜驻专讬诐 讜讻转讬讘 讜诇讗 拽专讬 讗讜 拽专讬 讜诇讗 讻转讬讘 砖讻诇 讗诇讜 讛诇讻讛 诇诪砖讛 诪住讬谞讬 讛诐 讜讘讬讗讜专 注谞讬谞诐 诪拽专讗 住讜驻专讬诐 专"诇 讗谞砖讬 讻谞住转 讛讙讚讜诇讛 讻讙讜谉 讗专抓 讗专抓 讗专抓 砖讛诐 诪砖谞讬诐 讛拽专讬讗讛 诪爪讚 讛驻住拽 讛讟注诐 专"诇 讛讗转谞讞 讜讻谉 砖诪讬诐 诪爪专讬诐 砖拽讜专讬谉 讗讜转谉 讘诇讗 转谞讜注转 讛讬讜"讚 讗诇讗 砖诪谞讬注讬诐 讗讜转讛 讘转谞讜注转 讛讗诇祝:



注讬讟讜专 住讜驻专讬诐 讬砖 诪驻专砖讬诐 讘讛 讛住专转 住讜驻专讬诐 讜诪注谞讬谉 讜讛讘诪讜转 诇讗 住专讜 转专讙讜诪讜 诇讗 注讟专讜 讻诪讜 讗讞专 转注讘讜专讜 砖讛讬讛 诇讜 诇讜诪专 讜讗讞专 讜讻谉 讗讞专 转诇讱 讗讞专 转讗住祝 讜谞转拽爪专讜 讛讗讜转讬讜转 诇转驻讗专转 讛拽专讬讗讛 讜讗讬谉 谞专讗讛 讻谉 砖诇讗 讘讗讜 讛住讜驻专讬诐 诇拽爪专 讗讜转 讗讞转 砖诇 转讜专讛 讞诇讬诇讛 讜讻谉 砖讘拽讚诪讜 砖专讬诐 讗讞专 谞讜讙谞讬诐 讜讘爪讚拽转讱 讻讛专专讬 讗诇 讗讬谉 讛驻讬专讜砖 谞讜驻诇 讬驻讛 讗诇讗 砖讬砖 诪驻专砖讬诐 砖诇砖讜谉 注讬讟讜专 讘讝讜 讛讜讗 诇砖讜谉 讛拽祝 砖讛转讬讘讛 砖讛讬转讛 专讗讜讬讛 诇讛拽讚讬诪讛 讛诐 诪拽讚讬诪讬诐 诇讛 讗讞专转 砖转讛讗 讛讬讗 诪讜拽驻转 讘讛 讚专讱 爪讞讜转 讻讙讜谉 讗讞专 转注讘讜专讜 砖讛讬讛 诇讜 诇讛拽讚讬诐 讛驻讜注诇 诇诪诇讛 诇讜诪专 转注讘讜专讜 讗讞专 讜讻谉 讛注爪诐 诇驻注讜诇讛 讜诇讜诪专 砖专讬诐 拽讚诪讜 讜讻谉 讻讛专专讬 讗诇 爪讚拽转讱 讜诪讻诇 诪拽讜诐 讗祝 讝讛 讗讬谉 谞专讗讛 诇讬 砖诇讗 砖谞讜 住讜驻专讬诐 讗转 讛住讚专 诇讛拽讚讬诐 讗转 讛诪讗讜讞专 讗诇讗 砖诇砖讜谉 注讬讟讜专 住讜驻专讬诐 诇讚注转讬 讛讜讗 诪讛 砖注砖讜 诇注讟讜专 讛拽专讬讗讛 专"诇 砖诪讞讚砖讬诐 讟注诪讬诐 诇转驻讗专转 拽专讬讗讛 讜讛讜讗 砖诇讗 专诪讝 讘驻讬住讜拽 讟注诪讬诐 讗诇讗 讛讟注诪讬诐 砖诪驻住讬拽讬诐 讘讬谉 注谞讬谉 诇注谞讬谉 讻讙讜谉 讗转谞讞 讜讝拽祝 讜讚讜诪讬讛诐 讜讛讜讗 注谞讬谉 讜讬讘讬谞讜 讘诪拽专讗 砖讛讟注诐 诪讜专讛 诇讛诐 讗讬讝讜 转讬讘讛 讞讜讝专转 诇诪讛 砖诇驻谞讬讜 讜讗讬讝讜 诇诪讛 砖诇讗讞专讬讜 讗讘诇 砖讗专 讛讟注诪讬诐 讻讙讜谉 砖讜驻专 讬砖专 讜诪讛驻讱 讜讟专讞讗 砖谞讜转谞讬谉 诪注讟 讛驻住拽 讘讬谉 转讬讘讛 诇转讬讘讛 砖诇讗 诇讛驻住拽 注谞讬谉 诇讗 谞专诪讝 讘讝讛 讗讚专讘讗 讛诐 谞讜转谞讬谉 讛驻住拽 讘讬谉 讛转讬讘讜转 讛讚讘讜拽讜转 讝讛 讘讝讛 讜讗讬谉 讛注谞讬谉 讗诇讗 诇转驻讗专转 讛拽专讬讗讛 讜讝讛讜 讗讞专 转注讘讜专讜 砖讬砖 讘诪诇转 讗讞专 砖讜驻专 讬砖专 讜讻谉 讗讞专 转诇讱 砖讬砖 讘讜 讟专讞讗 讜讗讞专 转讗住祝 砖讬砖 讘讜 讟专讞讗 讜讗讞专 谞讜讙谞讬诐 砖讬砖 讘讜 砖讜驻专 讬砖专 讜讻谉 讘爪讚拽转讱 讻谉 谞专讗讛 诇讬:



讜拽专讬讬谉 讜诇讗 讻转讘谉 讜讻转讘谉 讜诇讗 拽专讬讬谉 诇讗 诪驻讬 住讜驻专讬诐 讬爪讗 讛讚讘专 讗诇讗 诪爪讚 住驻讬拽讜转 讞住专讜谞讜转 讗讜 讬转讜专讬诐 砖谞诪爪讗讜 讘讬诪讬 注讝专讗 讜驻拽驻拽讜 讘讛诐 讜专爪讜 诇专诪讜讝 注诇讬讛诐 讜驻讬专砖 讘拽专讬讬谉 讜诇讗 讻转讘谉 驻专转 讚讘诇讻转讜 专"诇 讘诇讻转讜 诇讛砖讬讘 讬讚讜 讘谞讛专 驻专转 讘住驻专 砖诪讜讗诇 砖诇讗 诪爪讗讜 讻转讜讘 讘讜 驻专转 讜讻谉 讗讬砖 讚讻讗砖专 讬砖讗诇 讛讗诪讜专 讘讗讞讬转讜驻诇 砖诇讗 诪爪讗讜 砖诐 讗讬砖 讜讻谉 讬诪讬诐 讚讘谞讘谞转讛 专"诇 讛谞讛 讬诪讬诐 讘讗讬诐 讜谞讘谞转讛 注讬专 注诇 转诇讛 砖诇讗 诪爪讗讜 砖诐 讬诪讬诐 讜讻谉 诇讛 讚驻诇讬讟讛 讜讛讜讗 讘讬专诪讬讛 讗诇 讬讛讬 诇讛 驻诇讬讟讛 讜诇讗 诪爪讗讜 讻转讜讘 砖诐 诇讛 讜讻谉 讗转 讚讛讜讙讚 讛讜讙讚 诇讬 讻诇 讗砖专 注砖讬转 讗转 讞诪讜转讱 砖诇讗 诪爪讗讜 砖诐 讗转 讜讻谉 讗诇讬 讚讛讙讜专谉 讛讗诪讜专 讘专讜转 讙诐 讻谉 讜讛讜讗 讻诇 讗砖专 转讗诪专 讗诇讬 讗注砖讛 讜转专讚 讛讙专谉 砖诇讗 诪爪讗讜 砖诐 讻转讜讘 讗诇讬 讜讻谉 讗诇讬 讚讛砖注讜专讬诐 讛讗诪讜专 讘专讜转 讙诐 讻谉 讜讛讜讗 砖砖 讛砖注讜专讬诐 讛讗诇讛 谞转谉 诇讬 讻讬 讗诪专 讗诇讬 讗诇 转讘讗讬 专讬拽诐 讗诇 讞诪讜转讱 讜诇讗 诪爪讗讜 砖诐 讻转讜讘 讗诇讬 讻转讬讘谉 讜诇讗 拽专讬讬谉 谞讗 讚讬住诇讞 讜讛讜讗 砖讗诪讜专 讘谞注诪谉 讘讛砖转讞讜讬讬转讬 讘讬转 专诪讜谉 讬住诇讞 谞讗 诇注讘讚讱 讜讗讬谉 诪诇转 谞讗 谞拽专讗转 讗转 讚讛诪爪讜讛 专"诇 讚讜讗转讞谞谉 讗转 讻诇 讛诪爪讜讛 讬讚专讜讱 讚讛讚讜专讱 讘讬专诪讬讛 讗诇 讬讚专讜讱 讛讚讜专讱 拽砖转讜 讞诪砖 讚驻讗转 谞讙讘 讘讬讞讝拽讗诇 讜驻讗转 谞讙讘 讞诪砖 讗诪讜转 讗诐 讚讬砖 讙讜讗诇 讛讗诪讜专 讘专讜转 讗诪谞诐 讻讬 讗诐 讙讜讗诇 讗谞讻讬 讜讙诐 讬砖 讙讜讗诇 拽专讜讘 诪诪谞讬 讜诇讗 拽专讬谞谉 讗诐 讜讻谉 谞讻诇诇 讘注谞讬谉 讝讛 砖谞讜讬 住讬讜诪讬 讛驻住讜拽讬诐 诪诪讛 砖讗诪专讜 讘诪注专讘讗 讛讜讜 驻住拽讬 诇讛讚讬谉 驻住讜拽讗 讘转诇转讗 驻住讜拽讬 讛谞讛 讗谞讻讬 讘讗 讗诇讬讱 讜讻讜':





转讜住驻讜转 专讬"讚

诪拽专讗 住讜驻专讬诐 讗专抓 讗专抓 砖诪讬诐 诪爪专讬诐 讛讘专转 讛讗' 讛讬讗 谞拽专讗转 讛谞讛 讘讛讘专转 讛讗专抓  注讬讟讜专 住讜驻专讬诐 讛讬讗 转讬拽讜谉 讛住讜驻专讬诐 讛讙讜祝 讬讘讬谞讜 讛诪诇讛 讻讙讜谉 讗讞专 转注讘讜专讜 砖讛讬' 专讗讜讬 诇讻转讜讘 讜讗讞专 讻谉 转注讘讜专讜 讛砖转讗 讚讻转讬讘 讗讞专 讛注讘讬专讜 诪砖诪注 讜住注讚讜 诇讘讻诐 讗讞专 砖转注讘讜专讜 讗诇讗 砖讛住讜驻专讬诐 诪讘讬谞讬诐 讗讜转讬 讗讞专 讻砖转住注讚讜 诇讘讻诐 转注讘讜专讜 讜讻谉 讻讜诇诐 讜讻谉 爪讚拽转讱 讻讛专专讬 讗诇 诪砖诪注 砖讛讬讗 讙讘讜讛讛 讻诪讜 讛讛专讬诐 讜讗讬谉 驻转专讜谞讜 讗诇讗 爪讚拽转讱 诪讙讘讛转 讛讗讚诐 注讚 讛讛专讬诐 讜诪砖驻讟讬讱 诪注诪讬拽讬诐 讗讜转诐 注讚 讛转讛讜诐 讜讻诇 讝讛 讛讬讗 讛诇讻讛 诇诪砖讛 诪住讬谞讬:





砖讬讟讛 诪拽讜讘爪转

讜讗诐 讛讬讛 砖讻讬专 砖讘转 驻讬专讜砖 砖讘讜注 砖讻讬专 讞讚砖 讜讻讜'. 讜讝讜 讗讬谉 爪专讬讱 诇讜诪专 讝讜 拽转谞讬 讚讻讬讜谉 讚转谞讗 讚砖讻讬专 砖讘转 讛讜讬讗 讛讘诇注讛 讻诇 砖讻谉 砖讻讬专 讞讚砖 砖讻讬专 砖谞讛. 谞讜转谞讬谉 砖讻专 砖讘转 讚讻讬讜谉 讚讗讬讻讗 讘讛讚讬讛 砖讻专 讞讜诇 诪讬讘诇注 讘讛讚讬 砖讻专 砖讘转 讜砖专讬. 诇驻讬讻讱 砖讛讜讗 砖讜诪专 砖讻专 讗诐 讗讘讚讜 讞讬讬讘 讘讗讞专讬讜转谉 讻讚讬谉 砖讜诪专 砖讻专 讚诪讞讬讬讘 讘讙谞讬讘讛 讜讗讘讬讚讛 讻讱 砖诪注转讬 讚讘驻专讛 讗讚讜诪讛 讜注讜诪专 拽讗诪专. 讜转诪讬讛讗 诇讬 讛讗 讞驻爪讬 砖诪讬诐 讜讗诪讗讬 讗讬谉 谞讜转谞讬谉 诇讜 砖讻专 讜讗驻讬诇讜 诇讛砖讻讬专讜 讘转讞诇讛 砖专讬 讻讚转谞谉 诪砖讚讻讬谉 注诇 讛转讬谞讜拽 诇诇诪讚讜 住驻专 讜诇诇诪讚讜 讗讜诪谞讜转 砖诇讗 讗住专讛 转讜专讛 讗诇讗 讞驻爪讱 讜讛讗 谞诪讬 诪爪讜讛 讛讜讗 注讜诪专 讜驻专讛 讗讚讜诪讛. 讜讬"诇 讚拽讘诇转 讛砖讻专 诇讗讜 讞驻爪讬 砖诪讬诐 讛讜讗 讻诇讜诐. 注讜讚 讬砖 诇讜诪专 讚讘讞讜诇 诪讬讬专讬 讘讝专注讬诐 讜讘驻' 讞讜诇 讜讘砖诇讛讬 转讜住驻转讗 讚砖讘转 诪爪讗转讬讛 讜诇讗 讗讬讬专讬 讗诇讗 讘诪讬诇讬 讚讞讜诇 (讻诇诇) 讗讘诇 讝讛 诇讗 谞讛讬专讗 讚讘驻专拽 讛讝讛讘 诪讜讻讞 讚讘讛拽讚砖 诪讬讬专讬. 砖讬讟讛. 讗讘诇 讗诐 讛讜讗 砖讻讬专 砖讘转 讚讛讬讬谞讜 砖讘讜注 讗讞讚 讗讜 砖讻讬专 讞讚砖 讗讜 砖谞讛 讗讜 砖讘讜注 砖讛讜讗 砖诪讬讟讛 谞讜转谞讬谉 诇讜 砖讻专 讛砖讘转 讗祝 注诇 驻讬 砖讞砖讘讜谞诐 讛讜讗 诇转转 诇讜 讚讘专 拽爪讜讘 诇讻诇 讬讜诐 讜讬讜诐 诪讻诇 诪拽讜诐 讛讜讗讬诇 讜砖讻专讜 诇讝诪谉 诪专讜讘讛 诇驻讬 讗讜转讜 讛住讱 讗讬谞讜 谞专讗讛 砖诇讜拽讞 砖讻讬专讜转 讛砖讘转 讗诇讗 砖讻讬专讜转 (讛砖讘转) 讛砖谞讛 讗讜 讛讞讚砖 讻驻讬 诪讛 砖讬注诇讛 住讻讜诐 讛讻诇 讜砖讻讬专讜转 讛砖讘转 诪讜讘诇注 讘讬谉 砖讗专 讛讬诪讬诐 讜谞专讗讛 讻讗诇讜 讗讬谞讜 诇讜拽讞 诪砖讻讬专讜转 讛砖讘转 讻诇讜诐 讗诇讗 讻诇 诪讛 砖诇讜拽讞 诪诪谞讜 讘砖讻讬专讜转 讬诪讬 讛讞讜诇 诇讜拽讞 讜诪讗讞专 砖讗讬住讜专 砖讻讬专讜转 讗讬谞讜 讗住讜专 讗诇讗 诪讚讘专讬讛诐 讛讬讻讗 砖讗讬谞讜 谞专讗讛 讻诇讜拽讞 砖讻讬专讜转 砖讘转 诪诪砖 讘驻专讟 讛拽诇讜 讘讜 讜诇讗 专爪讜 诇讙讝讜专 讘讝讛 讻诇诇.  


诪砖讜诐 讚诪讬驻谞谉 讗讘讛转讛讜谉 讚讬谞讜拽讬 诇诪爪讜转讗 讚砖讘转讗. 讛讗讬 讚讗讬谉 拽讜专讬谉 讗驻讬诇讜 讘讗讘讬讛诐 砖诇 转讬谞讜拽讜转 讗讬讬专讬 砖诇讗 讬拽专讗讜 诇讘谞讬讛诐 讘砖讘转 驻专砖讛 砖诇讗 诇诪讚讜 讗讜转讛 诪注讜诇诐 讗讜 讗驻讬诇讜 讘讬诪讬 讛讞讜诇 讻讘专 诇诪讚讜讛 讬诪讬诐 专讘讬诐 讬砖 讜讻讘专 砖讻讞讜讛 讜讛讟注诐 讻讚讬 砖诇讗 讬讛讬讜 讟专讜讚讬诐 讘诇诪讜讚 讛转讬谞讜拽讜转 讜讬转讘讟诇讜 诪诇注住讜拽 讘诪爪讜转 砖讘转 砖讝讛讜 讛注讜谞讙. 讗讘诇 讗诐 讻讘专 诇诪讚讜 讗讜转讛 驻专砖讛 讘讞讜诇 讗驻讬诇讜 驻注诐 讗讞转 诇讗 讬讛讬讛 讻诇 讻讱 讟专讚讛 讜砖驻讬专 讬讛讬讛 诇讛诐 驻谞讗讬 诇讛转注住拽 讘诪爪讜转 砖讘转. 讜讬砖 谞讜住讞讗讜转 讚讙专住讬 诇诪讬爪转讗 诇讛讜谉 讜讛讬讗 讬砖专讛 讘注讬谞讬 讜驻讬专讜砖讜 讛讬讬谞讜 讟注诪讗 讚讗讬谉 拽讜专讬谉 讛转讬谞讜拽讜转 讘转讞诇讛 驻专砖讛 诇驻谞讬 专讘谉 讗诇讗 砖讜谞讬谉 诇驻谞讬 专讘谉 讗讜 诇驻谞讬 讗讘讬讛谉 诪讛 砖拽专讗讜 讘砖讘讜注 诪驻谞讬 砖讗讘讬讛诐 (砖诇) 砖诇讛谉 诪讜驻谞讬诐 讘砖讘转 诇砖诪讜注 诪讛 砖拽专讗讜 讘讞讜诇 诇讬讚注 讗诐 讬讜讚注讬诐 讗讜转讜 注诇 讛讘专讜专. 讛专讬"抓 讝"诇. 讙讬专住讗 讗讞专转 诇诪爪讜讜讗转讗 诇讛讙谉 驻讬专讜砖 砖讛讗讘讜转 讛诐 讟专讜讚讬诐 讻诇 讬诪讜转 讛讞讜诇 讜讗讬谞谉 拽讜专讬谉 讻诇诇 讜讘砖讘转 讛诐 驻谞讜讬讬谉 讜诪注讻讘讬谉 讗转 讘谞讬讛诐 讻讚讬 诇讛讬讜转 诇讛诐 诇爪讜讜转 讜讬拽专讗讜 注诪讛诐. 


讜讬拽讬专 注诇讬讛讜谉 注诇诪讗 讻讚砖诪讜讗诇. 讜砖诪注转讬 砖讬砖 讘诪讚专砖 讙讘讬 注讜谞讙 砖讘转 讘诪讛 诪注谞讙讜 讞讚 讗诪专 讘砖讬谞讛 讜讞讚 讗诪专 讘转诇诪讜讚 转讜专讛 讜诇讗 驻诇讬讙讬 讻讗谉 讘转诇诪讬讚 讛砖讜谞讛 讬诪讬 讛砖讘讜注 诇讜 讛砖讬谞讛 注讜谞讙 讘注诇 讛讘讬转 讛转诇诪讜讚 注讜谞讙 砖讗讬谞讜 驻谞讜讬 讻诇 讬诪讬 讛砖讘讜注 诇诇诪讜讚 讜讘砖讘转 讛讜讗 驻谞讜讬 讜转讗讘 诇诇诪讜讚 讜诪转注谞讙. 讛专讗"诐 讝"诇. 
拽住讘专 讘谞讜转 诇讗 诪讬讘注讬讬谉 砖讬诪讜专 讚拽转谞讬 讞住讜专讬 诪讞住专讗 讜讛讻讬 拽讗诪专 诇讗 讬诇诪讚谞讜 诪拽专讗 讘拽讟谉 讚诪砖诪注 讘讬谉 拽讟谉 讘讬谉 拽讟谞讛 讚讛讜讜 专讙讬诇讬谉 讚诪诇诪讚讬谉 谞诪讬 谞拽讘讜转 转讜专讛 诪砖讜诐 讛讻讬 讗住讜专 讚讗讬转 诇讛讜 讛谞讗讛 讚讛讗讬讻讗 砖讻专 砖讬诪讜专. 讜诪讬 诪爪讬转 讗诪专转 讚拽讟谞讛 讘注讬讗 砖讬诪讜专 讜讛讻转讬讘 讻诇 讻讘讜讚讛 讘转 诪诇讱 驻谞讬诪讛 讚讗讬谉 讚专讻谉 砖诇 讘谞讜转 诇爪讗转. 驻讬专讜砖 讘谞讜转 诪讬 讘注讬讬谉 砖讬诪讜专 讜讛诇讗 讗讬谞谉 讬爪讗谞讬转 讜诪转谞讬转讬谉 拽转谞讬 诇讗 讬诇诪讚谞讜 讚诪砖诪注 讘讬谉 讘谞讬诐 讘讬谉 讘谞讜转 讗诐 讛讚讬专 诪讛诐 讜讗讬讚讱 讗讬谉 讘注讬讬谉 讜讘注讬讬谉. 


讜砖讜诐 砖讻诇 讗诇讜 讛驻住讜拽讬诐 砖转讬 讟讬驻讜转 砖诇 讚讬讜 讛诪驻住讬拽讬谉 讘讬谉 驻住讜拽 诇驻住讜拽. 诪拽专讗 住讜驻专讬诐 拽专讬讗转 转诇诪讬讚讬 讞讻诪讬诐 诇驻讬 砖砖讗专 讛注诐 诇讗 讛讬讜 诪讚拽讚拽讬诐 讘拽专讬讗讛 讜诪讛 砖讛讬讜 讛住讜驻专讬诐 诪讚拽讚拽讬诐 诇拽专讜转 讻谉 讛讬讜 拽讜专讬谉 诇讛 诪拽专讗 住讜驻专讬诐. 讜专讘讬 讬爪讞拽 讘讗 诇讗砖诪讜注讬谞谉 讚诇讗 住讜驻专讬诐 讗诪专讜 讻谉 诪诇讘诐 讗诇讗 拽讘诇讛 讛讬讗 讘讬讚诐 诪讛诇讻讛 诇诪砖讛 诪住讬谞讬 讻讙讜谉 讗专抓 讗专抓 砖诪讬诐 诪爪专讬诐 讬砖 砖讛讬讜 拽讜专讗讬诐 讗侄专侄抓 讘住讙讜"诇 讜讛住讜驻专讬诐 拽讜专讗讬诐 讗指专侄抓 讘拽诪"抓 讗讜 讛驻讱. 讜讬砖 诪驻专砖讬诐 砖讛讬讜 诪讚拽讚拽讬诐 讘讬谉 拽诪"抓 诇驻转"讞 诪爪专讬诐 讛住讜驻专讬诐 诪讚拽讚拽讬诐 诇拽专讜转 诪爪专讬诐 讘讛讻专转 讛讬讜"讚 讜砖讗专 讛注诐 讗讬谉 诪讚拽讚拽讬诐 讘拽专讬讗转讛 讜谞专讗讛 讻讗诇讜 拽讜专讬谉 诪爪专讗讬诐 讘讗诇"祝 讚讬讜"讚. 讜讻谉 砖诪讬诐. 注讟讜专 住讜驻专讬诐 诇砖讜谉 讛住专讛 专拽 讛讘诪讜转 诇讗 住专讜 诪转专讙诪讬谞谉 诇讗 注讟专讜 讜讛讬讜 拽讜专讬谉 讛专讘讛 诪讛注诐 讜住注讚讜 诇讘讻诐 讜讗讞专 转注讘讜专讜 讘讜"讜 转砖讘 讛谞注专讛 讗转谞讜 讬诪讬诐 讗讜 注砖讜专 讜讗讞专 转诇讱 讘讜"讜 讜讗讞专 转讗住祝 讗诇 注诪讬讱 讘讜"讜 拽讚诪讜 砖专讬诐 讗讞专 谞讜讙谞讬诐 讘讜"讜 讜诪砖驻讟讬讱 转讛讜诐 专讘讛 讘讜"讜 讜讛住讜驻专讬诐 (讛讜讬讬谉) 讛讬讜 注讜砖讬谉 注讟专讛 诇讛谞讬 讜讜讬"谉 讜诇讗 讛讬讜 拽讜专讬谉 讗讜转谉 讻诇诇 讜诇讛谞讬 诪讬诇讬 拽专讬 注讟讜专 住讜驻专讬诐. 讜讘讗 专讘讬 讬爪讞拽 诇讜诪专 讻讬 诪讛 砖拽讜专讬谉 讛住讜驻专讬诐 讻谉 诇讗 诪诇讘诐 注砖讜 讻谉 讗诇讗 讛诇讻讛 诇诪砖讛 诪住讬谞讬. 讜注讜讚 讗诪专 专讘讬谞讜 讛讗讬讬 讝"诇 讻讬 注讚 讚讜专讜转 讛拽专讜讘讬诐 诪砖转讘砖讬诐 讘驻住讜拽 诇讗 讬砖诪注 注诇 驻讬讱 砖讛讬讜 拽讜专讬谉 讜诇讗 讬砖诪注 讘讜"讜. 讛专讬"抓 讚"诇.





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 讗诇讗 讻讜' 驻讬住讜拽 讜诇讗 诪砖讜诐 砖讻专 砖讬诪讜专 拽讗诪专 讚讛讗 讻讜' 讻爪"诇 诪讬讟专讚讬 讘讛讜 讛住"讚:


讘讚"讛 讘谞讜转 讻讜' 讘讛 砖讻专 砖诪讜专 讻讜' 讻爪"诇 诪砖转注讬 讛住"讚:


讘专讗"砖 讗转 讻讜' 讚专讜砖 诇讬 讻爪"诇:


专"谉 诪专讜讘讛 讛住"讚. 讘讚"讛 爪讚拽转讱 讻讜' 讜驻讬' 讗诇 爪讚拽转讱 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

诪驻讜专砖 讝讛 讛转专讙讜诐 讻讜' 讛讜讗 转专讙讜诐 讗讜谞拽诇讜住 砖讻讘专 谞讬转谉 诪住讬谞讬 讜砖讻讞讜诐 讜讞讝专讜诐 讜讬住讚讜诐 讻讚讗诪专讬谞谉 讘专驻"拽 讚诪讙讬诇讛:


讜讗诪专 讜砖讜诐 砖讻诇 讗诇讜 讛驻住讜拽讬诐 讻讬 注专讘讜讘 注谞讬谉 诪讘讬讗 诇讟注讜转 讗讘诇 讛讛驻住拽 诇驻讬 注谞讬谞讜 诪砖讬诐 砖讻诇 讜讞讻诪讛 诇讻诇 注谞讬谉:


讜讗诪专 讘诪拽专讗 讗诇讜 驻讬住讜拽 讟注诪讬诐 讙诐 讝讛 讛讜讗 讚讘专 谞讜住祝 诇讛驻住讬拽 讛注谞讬谞讬诐 诇讛讘讬谞讜 讜拽"诇:





专砖"砖

专"谉 讚"讛 注讟讜专. 讗讞专 转诇讱. 讻爪"诇 讜讛讜讗 讘讘专讗砖讬转 (讻讚 谞讛):



专"谉 讚"讛 爪讚拽转讱. 讜讘讚讘专讬 诪讜专讬 讻讜' 讟注诐 诪驻住讬拽 讘讗讞专 讻讜' 讜讗讞"讻 转注讘讜专讜. 诇驻谞讬谞讜 诪诇转 讗讞专 讚讗讞专 转注讘讜专讜 讚专"驻 讜讬专讗 讛讜讗 讘讟注诐 诪讜谞讞 讚讛讜讗 诪砖专转. 讜诇驻诇讗 砖诇讗 讛注讬专 注诇讬讜 讛诪"砖 讘讝讛:



讜诪砖"讻 讛诪"砖 讘住"驻 讘讛注诇讜转讱 注"讚 讛专"谉 砖驻讬' 讚讛讗讬 讗讞专 转讗住祝 讛讜讗 砖讘住讜祝 讘讛注诇讜转讱. 讜转诪讛 注诇讬讜 讚讘讻讛"住 讻转讬讘 讜讗讞专 讘讜' 讜讗"讻 讗讬谉 诇讟注讜转 诇驻专砖 讗讞专 砖转讗住祝. 讜讻讜讜谞转 讛砖"住 注"讻 诇讗讞专 转讗住祝 讚讘驻' 诪讟讜转 注"砖. 讜住讬讬诐 讜讘诪讞讬诇讛 诪讻讘讜讚 讛专"谉 讻讜'. 谞"诇 讚诪讛 砖讻转讘 讛专"谉 讘转讞诇转 讚讘专讬讜 转住讙专 砖讘注转 讬诪讬诐 讜转讗住祝 讛讬讬谞讜 诇驻讬' 砖诇 注爪诪讜 讚讜讚讗讬 讟驻讬 诪住转讘专 诇驻专砖 注诇 讛讗讬 讚讘讛注诇讜转讱 讚拽讚讬诐. 讗讘诇 诇驻讬专讜砖 诪讜专讜 讙诐 讛专"谉 讬讜讚讛 讚讻讜讜谞转 讛砖"住 诇讛讗讬 讚驻' 诪讟讜转:

